Vigdís fær brospinna
Vigdís Finnbogadóttir, fyrrverandi forseti Íslands, tók nýverið á móti fyrsta Brospinnanum úr hendi Páls Matthíassonar, framkvæmdastjóra geðsviðs Landspítalans.  Brospinninn,   er framtak starfsfólks geðsviðs Landspítalans  sem ætlar að selja hann til þess að bæta aðbúnað á geðdeildum spítalans, dagana 7. -10. október. Frú Vigdís Finnbogadóttir er verndari landssöfnunarinnar.
"Fyrir rúmu ári var starfsmaður á geðdeild að reyna létta lund mikið veiks sjúklings  . Starfsmaðurinn teiknaði, klippti og límdi broskarl á tunguspaða sem hann notaði sem pinna og skildi eftir á náttborði sjúklingsins.  Þannig kviknaði hugmyndin að Brospinnanum og stofnað var félagið  Brospinnar – Áhugahópur um bættan aðbúnað á geðdeildum Landspítalans.
Geðraskanir eru margar og tengjast  einni af hverri þremur fjölskyldum á Íslandi. Geðraskanir geta verið erfiðir sjúkdómar og margir þurfa að leggjast inn á geðdeildir Landspítalans vegna þeirra og fá þar þjónustu til lengri eða skemmri tíma.  Þjónusta starfsfólksins er  góð en aðbúnaðurinn hefur því miður ekki verið endurnýjaður sem skyldi og ljóst að svo mun ekki verða í náinni framtíð, miðað við fjárhag ríkisins. Geðdeildir Landsspítalans eru   orðnar áratuga gamlar og nauðsynlegt að endurnýja bæði innréttingar og húsbúnað," segir í tilkynningu.
Vigdís Finnbogadóttir, fyrrverandi forseti Íslands, tók nýverið á móti fyrsta Brospinnanum úr hendi framkvæmdastjóra geðsviðs Landspítalans.
Brospinninn,   er framtak starfsfólks geðsviðs Landspítalans  sem ætlar að selja hann til þess að bæta aðbúnað á geðdeildum spítalans, dagana 7. -10. október.
Frú Vigdís Finnbogadóttir er verndari landssöfnunarinnar.
"Geðraskanir eru margar og tengjast  einni af hverri þremur fjölskyldum á Íslandi."
"Geðdeildir Landsspítalans eru   orðnar áratuga gamlar og nauðsynlegt að endurnýja bæði innréttingar og húsbúnað," segir í tilkynningu.